CELEX: 32015R2295
Language: hr
Date: 2015-12-09 00:00:00
Title: Provedbena uredba Komisije (EU) 2015/2295 оd 9. prosinca 2015. o izmjeni Uredbe (EZ) br. 2074/2005 u pogledu popisâ odobrenih prehrambenih objekata (Tekst značajan za EGP)

10.12.2015   
            
            
               HR
            
            
               Službeni list Europske unije
            
            
               L 324/5
            
         PROVEDBENA UREDBA KOMISIJE (EU) 2015/2295
   оd 9. prosinca 2015.
   o izmjeni Uredbe (EZ) br. 2074/2005 u pogledu popisâ odobrenih prehrambenih objekata
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 31. stavak 2. točku (f),
   budući da:
   
               (1)
            
            
               Uredbom (EZ) br. 882/2004 utvrđena su opća pravila o provođenju službenih kontrola radi provjeravanja poštivanja propisa Unije o hrani i hrani za životinje te propisa o zdravlju i dobrobiti životinja. Njome se od država članica zahtijeva da vode ažurne popise odobrenih objekata koji se stavljaju na raspolaganje drugim državama članicama i javnosti.
            
         
               (2)
            
            
               U skladu sa zahtjevima utvrđenima u Uredbi Komisije (EZ) br. 2074/2005 (2), Komisija održava internetsku stranicu na kojem svaka država članica daje poveznicu na svoje nacionalne internetske stranice koje sadržavaju ažurne popise odobrenih objekata koji se stavljaju na raspolaganje drugim državama članicama i javnosti. Analiza tih popisa u svrhe kao što su procjena učinka i povezivanje s drugim Komisijinim alatima informacijske tehnologije pokazala se vrlo dugotrajnom i složenom.
            
         
               (3)
            
            
               Kako bi se pojednostavnila mogućnost analize popisa objekata u državama članicama te kako bi se na te popise bez nepotrebnog odlaganja uvrstio objekt koji je odobrila Unija, čini se primjerenim dopustiti uporabu sustava TRACES.
            
         
               (4)
            
            
               Zahtjevi predviđeni ovom Uredbom uključuju prilagodbu postojećih praksi subjekata koji posluju s hranom i nadležnih tijela. Stoga je primjereno dopustiti odgodu primjene ove Uredbe.
            
         
               (5)
            
            
               Uredbu (EZ) br. 2074/2005 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog V. Uredbi (EZ) br. 2074/2005 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. prosinca 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 165, 30.4.2004., str. 1.
   
   
      (2)  Uredba Komisije (EZ) br. 2074/2005 od 5. prosinca 2005. o utvrđivanju provedbenih mjera za određene proizvode na temelju Uredbe (EZ) br. 853/2004 Europskog parlamenta i Vijeća i za organizaciju službenih kontrola na temelju Uredbe (EZ) br. 854/2004 Europskog parlamenta i Vijeća i Uredbe (EZ) br. 882/2004 Europskog parlamenta i Vijeća, odstupanju od Uredbe (EZ) br. 852/2004 Europskog parlamenta i Vijeća i o izmjeni uredbi (EZ) br. 853/2004 i (EZ) br. 854/2004 (SL L 338, 22.12.2005., str. 27.).
   
      PRILOG
      
         
            „PRILOG V.
            
               Popisi odobrenih objekata
            
            POGLAVLJE I.
            
               PRISTUP POPISIMA ODOBRENIH OBJEKATA
            
            Kako bi pomogla državama članicama u izradi ažurnih popisa odobrenih prehrambenih objekata koji se stavljaju na raspolaganje drugim državama članicama i javnosti, Komisija održava internetsku stranicu na kojem svaka država članica daje poveznicu na svoje nacionalne internetske stranice ili obavijest u slučaju da su ti popisi objavljeni putem sustava TRACES.
            POGLAVLJE II.
            
               FORMAT NACIONALNIH INTERNETSKIH STRANICA
            
            A.   Glavni popis
            
            
                     
                        1.
                     
                     
                        Svaka država članica daje Komisiji adresu jedne nacionalne internetske stranice koja sadržava glavni popis svih popisa odobrenih prehrambenih objekata za proizvode životinjskog podrijetla kako je definirano u točki 8.1. Priloga I. Uredbi (EZ) br. 853/2004.
                     
                  
                     
                        2.
                     
                     
                        Glavni popis naveden u točki 1. sastoji se od jednog lista i sastavljen je na jednom ili više službenih jezika Unije.
                     
                  B.   Operativna shema
            
            
                     
                        1.
                     
                     
                        Internetsku stranicu koja sadržava glavni popis razvija nadležno tijelo, ili kada je to prikladno, jedno od nadležnih tijela navedenih u članku 4. Uredbe (EZ) br. 882/2004.
                     
                  
                     
                        2.
                     
                     
                        Glavni popis uključuje poveznice na sljedeće:
                        
                                    (a)
                                 
                                 
                                    druge internetske podstranice smještene na istoj internetskom stranici;
                                 
                              
                                    (b)
                                 
                                 
                                    internetske stranice koje održavaju druga nadležna tijela, jedinice, ili kada je to prikladno, tijela, ako neke popise odobrenih prehrambenih objekata ne održava nadležno tijelo navedeno u točki 1.
                                 
                              
                  C.   Uvrštenje na popis putem sustava TRACES
            
            Odstupajući od dijelova A i B, države članice mogu dostaviti popise putem sustava TRACES.
            POGLAVLJE III.
            
               IZGLED I ŠIFRE ZA POPISE ODOBRENIH OBJEKATA
            
            Utvrđuje se izgled popisâ zajedno s relevantnim informacijama i šiframa kako bi se osigurala velika raspoloživost informacija koje se odnose na odobrene prehrambene objekte i kako bi se poboljšala razumljivost popisâ.
            POGLAVLJE IV.
            
               TEHNIČKE SPECIFIKACIJE
            
            Zadatci i aktivnosti navedeni u poglavljima II. i III. provode se u skladu s tehničkim specifikacijama koje objavljuje Komisija.”